พออากาศเย็นๆ ละนึกถึงพวกชาบูไปซะทุกที ครั้งนี้ขอปลีกตัวเงียบๆ มานั่งกินชาบูกันที่ลีการ์เดน พลาซ่า กันดีกว่า 

[ที่ตั้งและบรรยากาศ] ชั้น 1 ลีการ์เดนส์พลาซ่า หลังจากที่เคยคุ้นชินกับบรรยากาศต่อคิวกินชาบูกันข้ามวันข้ามคืนแบบเมื่อหลายปีก่อน กลับมาตอนนี้น่าใจหายเลยทีเดียว เพราะทั้งร้านมีอยู่ 3-4 ที่นั่ง โซนของที่ร้านเลยเปิดแค่โซนเดียว เหมาะกับการนั่งทานแบบเงียบๆ โดยลำพัง 

ตอนนี้มีโปรโมชัน เป็น Welcome dish "โฮตาเตะ คูชิยากิ" ชื่อเรียกยากชะมัด เอาเป็นว่ามันเป็นหอยเชลล์นี่แหละ มาปรุงรส เนื้อแน่น หนึบดี  เสิร์ฟฟรี 1 จานต่อคน ถ้าสั่งเพิ่มก็คิดจานละ 49 บาท ตั้งแต่วันนี้จนถึง 30 ม.ค. 59 ครับ 

พวกอาหารต่างๆ ทั้งซูชิ เทมปุระ ปลาซาบะ ที่ทางร้านจัดวางเอาไว้ค่อนข้างร่อยหรอเลยทีเดียว ไม่มีการเติมใหม่ ถ้าอยากทานก็ต้องสั่งเพิ่มเอาเองครับ ส่วนอาหารตามสายพานที่ผมสั่งเกตหลายจานค่อนข้างที่จะไม่สด อย่างเช่น พวกผัก แครอท วนกันไปมา จนเหี่ยวซะละ ... เอาออกบ้างก็ดีนะ -*- 

ส่วนพวกซูชิ ข้าวอัดตัวไม่แน่นสักเท่าไหร่ พอจุ่มลงในโชยุ... กระจายตัวกันทันที ... เฟลกิงๆ -*-

โดยรวมเอาเป็นว่าถ้าต้องการหลบหนีความวุ่นวายของผู้คน มาปลีกวิเวก กินชาบูสาขานี้แบบพอเพียง ก็คงจะเหมาะครับ สำหรับผมรสชาติมันก็เหมือนๆ กันทุกที่ แค่สาขานี้มีของน้อยกว่า เท่านั้นเอง ก็ขอแปะไว้ 3 ดาว ละกันครับ 

บุฟเฟ่ต์ราคา 375 บาท จำกัดเวลา 1.15 ชั่วโมง เหมือนเดิมครับ 
